[Naziv Rada] ZAJEDNIČKI TEMELJI 2017 - Predložak i smjernice za izradu cjelovitog rada

[Autori] Prvi1, Drugi2, Treći1

[Podaci o autorima] (1) Institucija prvog i trećeg autora, država, e-adresa

(2) Institucija drugoga autora, država, e-adresa

[Naslov – bez numeracije] Sažetak

[Normal] Predložak i smjernice za izradu cjelovitog rada za znanstveni skup ZAJEDNIČKI TEMELJI 2017. Sve što je potrebno za izradu pravilno formatiranog članka nalazi se u ovome predlošku. Unutar predloška definirani su stilovi koje je potrebno dodati tekstu unutar dokumenta kako bi tekst poprimio željeni format. Nazivi predloška za pojedini dio članka u predlošku definirani su u uglatim zagradama, naprimjer [Normal], [Naslov Rada] ili [Autori], koje prethode svakome poglavlju i/ili naslovu. Mole se autori članaka da se pridržavaju smjernica danih u ovome predlošku kako bi se olakšao i ubrzao proces recenzije te pripreme radova za tisak u zborniku skupa.

[Opis slike] Pristup stilovima u programu Microsoft Word 2016. Osim stila za opis slike stil je potrebno primijeniti na sliku kao objekt [Slika].

[Normal] Prozor sa stilovima može se otvoriti tako da se u izborniku „Home“ Microsoft Word dokumenta tipka miša pritisne na strelicu koja se nalazi u donjem desnom kutu odjeljka „Styles“ (Slika 1). Drugi način za otvaranje izbornika „Styles“ jest pritiskom tipki Alt + Shift + Ctrl + S na tipkovnici.

[Normal] Sažetak rada treba sadržavati najviše 200 riječi (preporučeno je od 100 do 200 riječi), a na kraju sažetka nalaze se ključne riječi.

[Ključne riječi] Ključne riječi: stilovi, opis slike, predložak

[Naslov – bez numeracije] Abstract

[Normal] Sažetak rada potrebno je napisati i na engleskome jeziku. Sažetak na engleskom jeziku nalazi se ovdje.

[Ključne riječi] Keywords: styles, caption, template

[Naslov – prva razina] Uvod

[Normal] Predložak koristi dimenzije stranice 165 x 235 mm. Molimo autore da ne mijenjaju dimenzije dokumenta ni margine zadanog predloška. Također, u predlošku nije dopušteno mijenjati veličinu ni izgled zaglavlja i podglavlja (engl. Header, Footer). Tekst članka neka bude napisan u jednome stupcu kao što je definirano stilom [Normal]. Na prvoj stanici članka moraju biti navedeni naziv rada, ime ili imena autora, naziv institucije iz koje autori dolaze, naziv države, kontakt, sažetak rada, ključne riječi i prvi dio rada. Navedeno je potrebno napraviti u skladu s ovim predloškom.

[Naslov – druga razina] Smjernice za izradu rada

[Normal] Kao što je prethodno napomenuto, sažetak rada treba sadržavati najviše 200 riječi, a preporuča se da to ne bude manje od 100 riječi. Također, dio članka koji se nalazi prije ključnih riječi mora se nalaziti unutar prve stranice dokumenta, uključujući i ključne riječi. Ako autoru nakon ključnih riječi ostane dovoljno mjesta za početak prvog poglavlja, neka ga započne na istoj stranici, kao što je to napravljeno u ovom predlošku.

[Normal] Cjelokupan rad mora biti napisan na ukupno od četiri do šest stranica. Također, ni jedan odlomak u radu ne smije biti uvučen.

[Normal] U sljedećem odlomku dani su stihovi pjesme „Zeko i potočić“.

[Naslov – treća razina] Zeko i potočić

[Normal] U jednoj zimskoj noći, tam' gdje je visok brijeg, smrznuo se potočići i pokrio ga snijeg. A jedan mali zeko taj potok traži svud, gdje je, kud je nestao, to njemu tišti grud. I plaće, plače zeko mal' za potočićem tim. Žali, žali zeko sad, žali srcem svim. I tužan misli zeko, ma gdje je potok taj. Možda laste slijedi on u dalek južni kraj…

[Naslov – prva razina] Matematički izrazi, slike i tablice

[Naslov – druga razina] Matematički izrazi i jednadžbe

[Normal] Svi matematički izrazi unutar rada moraju biti navedeni kao što je prikazano u nastavku. Matematički izraz mora biti poravnat u sredini dokumenta (Paragraph – CENTER). Svaki matematički izraz mora biti numeriran s desne strane izraza, a broj se nalazi u zagradi (1), (2). Za primjer matematičkog izraza u predlošku napisan je Fourierov red funkcije f(x).

(1)

[Normal] Svaki matematički izraz potrebno je staviti u tablicu bez rubova koja ima jedan redak i tri stupca. Postupak postavljanja tablice i numeracije izraza automatiziran je unutar predloška, a u nastavku će biti pokazano na koji se način ona postavlja u predložak.

[Naslov – treća razina] Umetanje i pozivanje na matematičke izraze

[Normal] Matematički se izrazi umeću tako da se unutar Microsoft Word dokumenta (predloška) pritisne na izbornik „Insert“ u kojemu se, unutar odjeljka „Text“, nalazi padajući izbornik „Quick Parts“. Pritiskom tipke miša na izbornik „Quick Parts“ otvara se polje u kojemu je prva naredba „Auto Text“, a unutar te naredbe nalazi se prethodno definirana tablica s numeriranom oznakom za umetanje matematičkog izraza pod nazivom „Jednadzba“. Pritiskom tipke miša na naredbu „Jednadzba“ u Microsoft Word dokument automatski se umeće tablica s numeracijom unutar koje je potrebno postaviti matematički izraz. Postupak je prikazan na sljedećoj slici.

[Opis slike] Padajući izbornik „Quick Parts“ pomoću kojeg se unutar rada ubacuju matematički izrazi.

[Normal] Nakon što se u dokument ubaci prethodno definirana tablica za matematičke izraze, nju se pozicionira u srednji stupac dokumenta i iz izbornika stilova odabire se stil [Formula].

[Formula]	(2)

[Normal] Nakon što je tablica pozicionirana u srednji stupac i odabran stil, matematički izraz ubacuje se u dokument preko izbornika „Insert“ unutar kojeg se nalazi naredba „Equation“ (Slika 3).

[Opis slike] Umetanje matematičkog izraza

[Normal] Prilikom pozivanja na matematičke izraze koji se nalaze unutar rada broj izraza unutar teksta staviti u zagrade. Naprimjer, izraz (1) prikazuje Fourierov red funkcije f(x).

[Naslov – druga razina] Fotografije, dijagrami, skice, ilustracije

[Normal] Fotografije, dijagrami, skice, ilustracije i drugo, moraju biti postavljeni onako kako je definirano u predlošku. Fotografije i skice koje su u formatu .jpeg, .png ili sličnom potrebno je ubaciti preko izbornika „Insert – Pictures“. Dijagrame i skice koji su u nekom drugom formatu (npr. dijagrami iz programa Microsoft Office Excel) poželjno je u predložak ubaciti u formatu „Enhanced Metafile“.

[Normal] Primjer: Ako se dijagram iz programa „Excel“ želi ubaciti kao „Enhanced Metafile“, prvo ga je potrebno kopirati iz „Excela“ (CTRL + C). Nakon toga unutar predloška (tj. ovog word dokumenta), potrebno je pritisnuti na padajući izbornik ispod ikone „Paste“, u padajućem izborniku odabrati „Paste Special…“, a potom „Enhanced Metafile“.

[Opis slike] „Paste Special…“ naredba u programu Microsoft Office Word

[Normal] Nakon što je slika ubačena u dokument na nju je potrebno primijeniti stil [Slika] koji se nalazi u izborniku stilova te joj dodati opis. Opis slike dodaje se tako da se pozicionira ispod slike i da se iz izbornika stilova odabere stil [Opis slike]. Pritiskom tipke miša na stil [Opis slike] u dokumentu će se pojaviti prethodno definirani tekst „Slika n.“ s numeriranom oznakom slike. Nakon te oznake potrebno je samo upisati naziv, odnosno opis slike, fotografije i sličnog.

[Naslov – treća razina] Pozivanje na slike unutar rada

[Normal] Ako se u tekstu članka želi pozvati na neku od slika koja se nalazi unutar njega to se može napraviti naredbom „Cross – reference“ koja se nalazi unutar izbornika „Insert“. Nakon što se otvori prozor „Cross – reference“ unutar padajućeg izbornika „Reference type“, odabere se „Numbered item“ te se pozivamo na željenu sliku.

[Naslov – druga razina] Tablice

[Normal] Tekst u tablicama mora biti iste veličine kao i tekst kojim je pisan rad. Za tekst u tablici unutar predloška definiran je stil [Table]. Tablica mora biti poravnata s lijevim rubom lista ili, ako se širinom proteže preko cijelog lista, poravnanje se vrši s obje strane dokumenta.

[Opis tablice] Primjer tablice

Mjerno mjesto	Naprezanje [MPa]	Progib [mm]
1a	37,2	1,70
2a	-42,5	1,85

[Normal] Tablica (3x3) se umeće na isti način kao što se umeće matematički izraz, a što je objašnjeno u prethodnome dijelu ovog predloška („Insert – Quick Parts – AutoText – Tablica“). Umetanjem tablice na taj način ona će se unutar dokumenta pojaviti ispravno formatirana, s naslovom i primijenjenim stilom teksta koji se nalazi unutar tablice. Primjer takve tablice jest Tablica 2. Umetnutoj tablici naknadno se vrlo lako dodaju ili oduzimaju redovi i stupci kako bi se dobila tablica željenih dimenzija.

[Opis tablice]

[Tablica]

[Naslov – treća razina] Pozivanje na tablice unutar rada

[Normal] Ako se u tekstu članka želi pozvati na neku od tablica koja se nalazi unutar njega, to se može napraviti naredbom „Cross – reference“ koja se nalazi unutar izbornika „Insert“. Nakon što se otvori prozor „Cross – reference“, unutar padajućeg izbornika „Reference type“ odabire se „Numbered item“ te se poziva na željenu tablicu.

[Naslov – prva razina] Ostale važne informacije

[Naslov – druga razina] Broj stranica

[Normal] Članak koji se predaje na konferenciju mora imati najmanje četiri (4) i najviše šest (6) stranica. Organizacijski odbor skupa ZAJEDNIČKI TEMELJI 2017 ima pravo odbiti članak koji nije dostavljen prema ovom predlošku te unutar zadanog broja stranica.

[Normal] Članak je preko internetske stranice potrebno prijaviti u izvornome formatu DOCX (MS Word), ali i u PDF formatu (Portable Document Format). Mole se autori radova da nakon završetka pisanja provjere je li rad uređen u skladu sa smjernicama danima u ovome predlošku.

[Naslov – druga razina] Fotografije

[Normal] Preporuča se da autori koriste opciju „Format – Compress pictures“ kojom je potrebno izbrisati dijelove fotografija i slika koje su uređivane unutar dokumenta (Delete cropped areas of pictures). Osim toga preporuča se redukcija kvalitete slika ako su one veće kvalitete od 220 ppi. Autori se mole da bez obzira na dostupnost ne koriste autorske fotografije bez razgovora s nositeljem autorskih prava i njegova odobrenja.

[Naslov – druga razina] Prijava rada i važni datumi

[Normal] Svi radovi u formatima DOCX i PDF moraju biti predani zajedno preko internetske stranice najkasnije do 15. srpnja 2017. godine. U slučaju nekih problema prilikom prijave rada ili njegove prilagodbe u skladu s ovim predloškom molimo autore da se obrate organizatorima skupa na e-adresu: zt2017@grad.hr.

[Normal] Radovi se za skup prijavljuju putem prijavnog obrasca koji se nalazi na internetskoj stranici skupa: www.grad.hr/zt2017. Također, mole se autori da radove nazovu „ZT2017_Ime_Prezime.docx“, odnosno „ZT2017_Ime_Prezime.pdf“.

[Normal] Molimo autore da osiguraju veličinu članka do najviše 5 MB.

[Normal] NAPOMENA: Sve radove prijavljene na skup „Zajednički temelji 2017“ recenzirat će poslijedoktorandi s fakulteta članova Udruge hrvatskih građevinskih fakulteta. Također, svim će radovima u postupku objavljivanja biti dodijeljen jedinstveni identifikator – DOI broj.

[Normal] Ostali važni datumi prikazani su u sljedećoj tablici.

[Opis tablice] Važni datumi (rokovi)

PRIJAVA SUDIONIKA	15. lipnja 2017.
DOSTAVA RADOVA	15. srpnja 2017.
RECENZIJA RADOVA	31. srpnja 2017.
DOSTAVA ISPRAVLJENIH RADOVA	1. rujna 2017.
POČETAK SKUPA	17. rujna 2017.

[Naslov – bez numeracije] Literatura

[Normal] Unutar zadanog predloška kreiran je automatski sustav referenciranja. Za korištenje tog sustava referencu prvo treba definirati. Referenca se definira tako da se unutar poglavlja „Literatura“ (zadnje poglavlje članka) odabere stil [Referenca]. Odabirom stila [Referenca] dokument će kreirati referencu (broj u uglatoj zagradi – [N]) nakon koje se referenca upisuje kao što je objašnjeno u nastavku.

[Normal] Nakon što je referenca kreirana, na nju se u tekstu poziva na isti način kao što se poziva na slike ili tablice („Insert – Cross reference – Numbered item – [N]). Kada se na takav način pozove na referencu, dokument unutar teksta kreira uglatu zagradu unutar koje se nalazi pripadajući broj. Primjer pravilnog referenciranja vidljiv je u sljedećim primjerima: članak u časopisu [1], knjiga [2], poglavlje u knjizi [3], članak iz zbornika znanstvenog skupa [4], internetska stranica [5].

[Normal] NAPOMENA: Osim automatskog referenciranja koje je dano predloškom, autori radova mogu koristiti automatsko referenciranje pomoću posebnih softvera kao što su Mendeley, EndNote i drugi, ali je naknadno reference potrebno prilagoditi kao što je definirano predloškom.

[Referenca] Prezime, I., Prezime, I.: Naziv rada, Naziv časopisa, vol. N, godina, broj stranica (N1 – N2), DOI broj (ako članak posjeduje)

[Referenca] Prezime, I.: Naziv knjige, Izdanje, Izdavač, godina.

[Referenca] Prezime, I.: Naziv poglavlja, Naziv knjige, Izdavač, broj stranica (N1 – N2), godina.

[Referenca] Prezime, I.: Naziv članka, Naziv zbornika konferencije, Urednici, Mjesto održavanja, Izdavač, broj stranica (N1 – N2), godina.

[Referenca] Naziv internetske stranice, link (www. __ ), pristupljeno: datum.